एप डटनेट

एप डटनेट यक विज्ञापन-मुक्त अनलाइन सामाजिक सञ्जाल सेवा रे सुक्ष्म ब्लगिङ सेवा थ्यो जसले यसको प्रयोगकर्ताअनलाई २५६ वर्णअन सम्म सन्देश लेख्न सक्षम तुल्याया थ्यो। एप डटनेटले सेवा, अल्फालाई आफ्नो वेब अन्तरमुख प्रदान गरेको थ्यो, जुन केयि प्रयोगकर्ताअनले प्रयोग गरेका थिए। तथापि, तिनीहरूले तेस्रो-पक्ष अनुप्रयोगअनको प्रयोग रे विकासलाई प्रोत्साहित गरेका थिए।

डोमेन नाम एप डटनेट लाई बिक्री गरिया थ्यो रे यैलाइ मोबिब्लक्स ले अधिग्रहण गरेको थ्यो जून अच्याल खरीद गर्ने, निर्माण गर्ने, विस्तार गर्ने रे मूल मोबाइल अनुप्रयोगअनको प्रकाशित गर्न यक ठौर हो।

 इतिहास 

नाउँ 'एप डटनेट' पैला यक सेवा खिलाइ प्रयोग गरिया थ्यो जसले अनुप्रयोग विकासकर्ताअनलाई तिनीअनको अनुप्रयोगअन प्रदर्शन गर्न अनुमति दिएको थ्यो। १३ जुलाई २०१२ माइ, मिक्स्ड मिडिया ल्याब्सले एप डटनेट विज्ञापन रहित सामाजिक सञ्जाल मञ्च हुनको लागि यसको उद्देश्य परिवर्तन गरेको घोषण गरेको थ्यो। संरचनाको रूप माइ, यो टुइटरसित मिल्दोजुल्दो थ्यो तर यै माइ कुनै लै विज्ञापन समावेश थिएन। यसको सट्टा माइ यो प्रयोगकर्ता रे विकासकर्ता सदस्यताअन माइ निर्भर रहेको थ्यो। मिक्स्ड मिडिया ल्याब्सले से लगभग १०,००० समर्थनकर्ताअनको लक्ष्यको साथ संयुक्त कोष सङ्कलनको शुरुवात गरेको थ्यो जस माइ यसले ५ लाख अमेरिकी डलर सुरुवाती लक्ष्य राख्या थ्यो। १३ अगष्ट २०१२ सम्म उनीअनले लक्ष्यलाई पार गर्दै अन्ततः ११,००० भन्दा बढी समर्थकअनको साथ करीव ७ लाख ५० हजार अमेरिकी डलर सङ्कलन गर्न सफल भया थिए। 

१ अक्टोबर २०१२ माइ, एप डटनेटले यक प्रोत्साहन कार्यक्रमको सुरु गरेको थ्यो। मिक्स्ड मिडिया ल्याबको लक्ष्य भनेको विकासकर्ताअनलाई मञ्च माइ निर्माण गर्न प्रोत्साहित गर्नु हो।

२९ नोभेम्बर २०१२ माइ, एप डटनेटले यक नि: शुल्क परीक्षण आमन्त्रित कार्यक्रमको शुरु गरेको थ्यो। प्रयोगकर्ताअनले साथीअनलाई एप डटनेट प्रयोग गर्न आमन्त्रित गर्न सक्दछन् रे यदि साथीले स्वीकार गरेको खण्ड माइ तिनीअनले उक्त सेवा यक मैना खिलाइ नि: शुल्क प्रयोग गर्न सक्दछन्।

२५ फेब्रुअरी २०१३ माइ, एप डटनेट यक भुक्तान सेवाको रूप माइ परिचित बनेको थ्यो। एक भुक्तान योजनाको साथ प्रयोगकर्ताअनले केहि सीमितताका साथ यक निःशुल्क खाता प्राप्त गर्न आमन्त्रित गर्न सक्छन्।

मे २०१३ मा, एप डटनेट माइ दर्ता भया प्रयोगकर्ताअनको सङ्ख्याले १,००,००० नाघेको थ्यो।

२१ नोभेम्बर २०१३ माइ, एप डटनेटले प्रसारणको घोषणा गरेको थ्यो। एप डटनेट सेवाका प्रयोगकर्ताअन खिलाइ आफूले रुचाउने सामग्रीअनको बारे माइ सूचनाअन पठाउन रे प्राप्त गर्ने यो एउटा तरिका हो। यी सूचनाअन आइफोन, एण्ड्रोइड वा एप डटनेटको आधिकारिक अनुप्रयोगअन मार्फत पठाइन्छ। फ्रिमियम नमूनाको अंशका रूप माइ एप डटनेटका प्रसारण सेवा सदस्यअन खिलाइ नि: शुल्क छ।

२५ जनवरी, २०१४ माइ, एप डटनेटले  ब्याकर नामक सेवाको प्रक्षेपण गरेको थ्यो जसलाई संयुक्त कोष सुविधाअन खिलाइ यक मार्गको रूपमा वर्णन गरिया छ। ब्याकर प्रयोग गर्न पहिलो परियोजना एप डटनेट बठे नै उत्पत्ति भया थ्यो। ब्याकरका विवरणअन यै प्रकारका छन्:

६ मे २०१४ माइ, संस्थापकअनले सदस्यता नवीकरणअन नराम्रो भयाे जसले गर्दा एप डटनेट खिलाइ विकास कर्मचारीअनलाई फिर्ता बोलाउन खिलाइ रकम पर्याप्त नभया घोषण गरेको थ्यो। उनीअनले भविष्यका कामअन ठेकेदारअनको प्रयोग गरि मर्मत सम्भारको आधार माइ हुने लै बताइया थिए।

१२ जनवरी २०१७ माइ, संस्थापकअनले एप डटनेटको मञ्च १५ मार्च २०१७ माइ बन्द हुने घोषण गरेका थिए। तथापि, प्रयोगकर्ता आँकडा निर्यात विफलताअनको यक महत्वपूर्ण सङख्याका कारण १६ मार्च २०१७ सम्म माइ म्याद थपिया थ्यो। एप डटनेटले अन्ततः १७ मार्च २०१७ माइ पूर्ण रूप माइ सञ्चालन बन्द गरेको थ्यो। एप डटनेट खिलाइ स्रोत अङ्क उनीअनको गिटहब पानो माइ उपलब्ध गराइया थ्यो।

१४ डिसेम्बर २०१७ माइ, डोमेन नाम एप डटनेट सिडो डटकमको लिलामी माइ बेचिइया थ्यो। उक्त  डोमेन नामलाई वासिङ्टन माइ आधारित यक सीमित दायित्व कम्पनी मोबिब्लक्सद्वारा अधिग्रहण गरिया थ्यो।

१५ मे २०१८ माइ, मोबिब्लक्सले एप डटनेटलाई आइओएस रे एण्ड्रोइड अनुप्रयोगअनको निर्माण, मर्मत रे प्रकाशन गर्न खिलाइ यक अनलाइन उपकरणको रूप माइ प्रयोग गर्ने बताएया थ्यो।

 सन्दर्भ सामग्रीअन 

 बाइल्ला सूत्रअन 
एप डटनेट वेब्याक मेसिन माइ यैको आधिकारिक अभिलेखअन (४ मार्च २०१७)
@एडिएन - वेब्याक मेसिन माइ अभिलेख (४ मार्च २०१७)
गिटहबमा एप डटनेट - गिटहब माइ यैको पानो

श्रेणी:निष्क्रिय सामाजिक सञ्जाल सेवाअन
श्रेणी:विकिथन-१ माइ बनाइया वा सुधारिया लेखअन